Taksojuhi leidsid suurröövi uurivad Tallinna kriminaalpolitseinikud tänu sellele, et üleriigiliselt tagaotsitavaks kuulutatud taksoplafooniga must Ford jäi röövimise päeval Maakri tänava kõrval asuva Stockmanni kaubamaja valvekaamerate vaatevälja. Videolinti üle vaadates tegid politseinikud kindlaks tunnistajate kirjeldatud auto numbri ning pärast seda oli taksojuhi leidmine juba tundide küsimus.